الأندلس هو اسم إمارة او مقاطعة من الإمبراطورية الإسلامية. عملها المسلمين فى شبه جزيرة ايبيريا بعد ما دخلوها بزعامة طارق بن زياد وضمّوها للخلافة الأموية سنة 711. الأندلس كمان هو اسم سماه المسلمين للأجزاء اللى حكموها من شبه جزيرة ايبيريا. و استمر وجود حكم للمسلمين فى ايبيريا لحد استرداد مملكة جرانادا 2 يناير سنة 1492. اسم الاندلس هوه الاسم العربي يعني الاسم اللي سماه العربيين (العرب) الاندلسيين (المورويين) المكان من المغرب الاوروبي في البلاد الاوروبيه اللي هاجرو عليها و غزوها و احتلوها و حكموها و استوطنوها و عاشو ف اماكن منها زى جرانادا مدة 781 سنه ميلاديه سنة 711م و لغاية سنة 1492م و عملو حضاره عربيه فيها . المكان بيشمل كل دولة اسبانيا الحاليه و كل دولة البرتغال الحاليه و جنوب دولة فرنسا الحاليه . حدود الاندلس اتغيرت عل مدار السنين . المسلمين دخلو لحد جوه الاراضى اللى الايام دى فرنسا. معركة بواتييه (بالفرنساوى: Bataille de Poitiers) حصلت ف شهر اكتوبر سنة 732م في مكان بين مدينة بواتييه و مدينة تور ، وكانت بين جيش الدولة الأموية، بقيادة والى الأندلس عبد الرحمن الغافقى، و قوات الفرنكيين والبورجانديين بقيادة كارل مارتل، وانتهت بانتصارالفرنكيين والبورجانديين وانسحاب جيش الامويين بعد ما عبد الرحمن الغافقى اتئتل.